钦定古今图书集成/理学汇编/文学典/第010卷 > 杨慎丹铅总录 > 《半山用字》
## 钦定古今图书集成/理学汇编/文学典/第010卷 > 杨慎丹铅总录 > 《半山用字》

王半山文，梁王坠马，贾傅自伤。门人泔鱼，曾子垂涕。
又诗曰：“泔鱼已悔当年事，搏虎方惊此日身。”泔鱼事
出《荀子》云：曾子食鱼有馀，曰：“泔之。”门人曰：“泔之伤人，
不若奥之。”曾子泣涕曰：“有异心乎哉？”伤其闻之晚也。
《左传》林楚怒马，及衢而骋。《庄子》“草木怒生。”又说大鹏
怒而飞，其翼若垂天之云。林希逸曰：《庄子》好用一“怒”
字，王介甫诗：“山木悲鸣水怒流”，此老善用古人“好”字
面。